Turcia a devenit speranța soțiilor luptătorilor de la Azovstal.
Ministrul rus al Apărării, Sergei Shoigu: Peste 1900 de soldați ucraineni s-au predat în ultimele zile. Soldații din Azovstal riscă să fie anchetați de Rusia pentru crime de război. Zilele trecute, Erdogan l-a invitat pe Putin în Turcia.
Turcia a devenit speranța soțiilor luptătorilor de la Azovstal. Ele i-au cerut lui Erdogan să devină un garant al securității soldaților ucraineni.Cei care s-au predat și au fost transferați pe teritoriul controlat de ruși riscă să fie judecați și executați."Rugăm Turcia să acționeze ca un garant al menținerii vieților soldaților noștri aflați în captivitate. Soțul meu nu a mai fost contactat de o lună. Nu am știut nimic despre el. Nu știam dacă este în viață. Nu știam că a fost rănit", a spus Olga Boiko.Pentru aceste femei, Turcia reprezintă ultima lor șansă. Erdogan a încercat o mediere între echipele de negociere rusă și ucraineană, în martie și insistă pe lângă Putin și Zelenski să accepte o întâlnire la el acasă.Erdogan este un aliat tradițional al lui Putin. Este bine cunoscută afinitatea dintre cei doi. Președintele rus chiar i-a făcut cinste cu o înghețată lui Erdogan, în urmă cu doi ani."Plătiți și pentru mine? Da, desigur. Doar sunteți musafirul meu. Să îi dați restul ministrului Dezvoltării. Mulțumesc pentru ospitalitate!".